შეთანხმება **№**

(აკადემიური პერსონალის უნივერსიტეტთან აფილირების შესახებ)

ერთი მხრივ, შპს „.თბილისის ჰუმანიტარული სასწავლო უნივერსიტეტი“ (შემდგომში - უნივერსიტეტი) წარმოდგენილი უნივერსიტეტის რექტორის ვალენტინა საყვარელიძის სახით, ხოლო, მეორე მხრივ, უნივერსიტეტში აკადემიური თანამდებობის დასაკავებელ კონკურსში გამარჯვებული ფიზიკური პირი-----------

-------------------- საქართველოს მოქმედი კანონმდებლობის შესაბამისად ვთანხმდებით შემდეგზე: 1.შეთანხმების საგანი

1.1.წინამდებარე შეთანხმებით აფილირებული პირი თანახმობას აცხადებს, იყოს აფილირებული უნივერსიტეტთან, რაც გულისხმობს:

ა)უნივერსიტეტის სახელით მონაწილეობს საზოგადოების განვითარებისა და ცოდნის გაზიარების პროცესებში; ბ) უნივერსიტეტში ახორციელებს ძირითად საგანმანათლებლო, კვლევით/სამეცნიერო საქმიანობას და მისი კვლევის შედეგები ეთვლება უნივერსიტეტს;

გ) აქტიურად არის ჩართული უნივერსიტეტში საგანმანათლებლო, კვლევით და სხვა მნიშვნელოვან საკითხებთან დაკავშირებით გადაწყვეტილების პროცესებში;

დ) აქტიურად არის ჩართული უნივერსიტეტში სტუდენტებისთვის კონსულტაციების გაწევისა და მათი კვლევითი ან და პრაქტიკული კომპონენეტის ხელმძღვანელობის პროცესებში.

1.2.აფილირებული პირის უფლება-მოვალეობანი, ასევე უნივერსიტეტის მიერ სპეციალური პირობები განისაზღვრება წინამდებარე შეთანხმებით.

2.სპეციალური პირობები

2.1. აფილირებული პირის უფლება-მოვალეობები

* აფილირებული პირი ვალდებულია შეასრულოს საგანმანათლებლო, სასწავლო-სამეცნიერო, კვლევითი და მეთოდური საქმიანობა შრომითი ხელშეკრულების შესაბამისად;
* აფილირებული პირი უფლებამოსილია არჩეულ იქნას თჰუ-ს მართვის ორგანოებში თჰუ-ს დებულების შესაბამისად;
* აფილირებული პირი უფლებამოსილია დაიკავოს ადმინისტრაციული თანამდებობა, თუ მასთან დადებული შრომითი ხელშეკრულებით მისი დატვირთვა არ აღემატება 6 საათს;
* აფილირებული პირი უფლებამოსილია დაიკავოს აკადემიური თანამდებობა სხვა საგანმანათლებლო დაწესებულებაში, თუ მისი დატვირთვა ამ დაწესებულებაში არ აღემატება კვირაში 12 საკონტაქტო საათს;
* აფილირებული პირი ვალდებულია გააფრთხილოს უნივერსიტეტი 30 დღით ადრე მისი სხვა უმაღლეს საგანმანათლებლო დაწესებულებასთან აფილირების გადაწყვეტილების შესახებ.

2.2. უნივერსიტეტის უფლება-მოვალეობები

* უნივერსიტეტი, მასთან აფილირებული პირის მიერ აფილირების პირობების დარღვევის შემთხვევაში, უფლებამოსილია გააუქმოს აფილირების შეთანხმება და დადებული აფილირების შრომითი ხელშეკრულება;
* უნივერსიტეტი აფილირებულ პირს გადაუხდის ფიქსირებულ ხელფასს ყოველთვიურად, მისი შესაბამისი აკადემიური პერსონალის თანამდებობაზე არჩევის ხანგრძლივობით;
* უნივერსიტეტი აფილირებულ პირს დაუფინანსებს სამეცნიერო ნაშრომის (სტატია, სახელმძღვანელო, მონოგრაფია და ა.შ.) გამოქვეყნებას; ასევე დაუფინანსებს მივლინებებსა და მისი განვითარებისათვის მნიშვნელოვან აქტივობებში (ტრენინგი, კონფერენცია, სიმპოზიუმი, სამუშაო შეხვედრა და ა. შ.) მონაწილეობას, რომელიც აფილირების შინაარსიდან გამომდინარეობს;
* უნივერსიტეტი აფილირებულ პირს უპირატესობას მიანიჭებს შიდასაუნივერსიტეტო სამეცნიერო გრანტების დაფინანსებაზე გადაწყვეტილების მიღებისას;
* უნივერსიტეტი იღებს ვალდებულებას საგანმანათლებლო პროგრამის განხორციელების დროს სასწავლო კომპონენტის განმახორციელებელი პირის განსაზღვრისა და საათობრივი დატვირთვის განაწილების დროს უპირატესობა მიანიჭოს აფილირიებულ პირს.

3. შეთანხმების მოქმედების ვადა და მისი შეწყვეტა

3.1. შეთანხმების მოქმედების ვადად განისაზღვრება აფილირებული პირის შესაბამის აკადემიურ თანამდებობაზე არჩევის ვადა.

3.2. აფილირებულ პირთან წინამდებარე შეთანხმება შეიძლება შეწყდეს საქართველოს შრომის კოდექსით,

„უმაღლესი განათლების შესახებ“ საქართველოს კანონით, უნივერსიტეტის დებულებით და შინაგანაწესით გათვალისწინებულ შემთხვევებში, აფილირებული პირის მიერ უნივერსიტეტის შიდა სამართლებრივი აქტების, წინამდებარე შეთანხმების ან/და მასთან გაფორმებული შრომითი ხელშეკრულების შესაბამისი პირობის/პირობების დარღვევის შემთხვევაში, რომელიც გამოიწვევს პირთან შრომითი ურთიერთობის შეწყვეტას. 4.შეთანხმების დამატებითი პირობები

4.1. კანონმდებლობაში განხორციელებული შესაბამისი ცვლილებების ან/და საერთაშორისო პრაქტიკის გამოცდილების გაზიარების შემთხვევაში შესაძლოა გადაიხედოს წინამდებარე შეთანხმება, რომელიც უნდა გაფორმდეს მხარეთა მიერ წერილობითი თანხმობის ფორმით.

4.2. წინამდებარე შეთანხმებაში ცვლილებების განხორციელების მიზანი უნდა იყოს აფილირების პირობებისა და შინაარსის დახვეწა, განვითარება და არ უნდა აუარესებდეს აფილირებული პირის პირობებს.

4.3.მხარეთა შორის დავის წარმოშობის შემთხვევაში ის უნდა გადაწყდეს უშუალოდ უნივერსიტეტსა და აფილირებულ პირს შორის შეთანხმებული პროცედურის გზით, შრომის კანონმდებლობით გათვალისწინებული წესების დაცვით.

5.გარდამავალი და დასკვნითი დებულებანი

5.1.მხარეები შეთანხმებაზე ხელმოწერით ადასტურებენ, რომ წინამდებარე შეთანხმება არ შეიცავს ბუნდოვან დებულებებს და რომ ისინი სრულად გაეცნენ და მიიღეს აღნიშნული პირობები.

5.2.საკითხები,რომლებიც არ არის განსაზღვრული წინამდებარე შეთანხმებით წესრიგდება და ივსება აფილირებულ პირთან გაფორმებული შრომითი ხელშეკრულებით, უნივერსიტეტის შიდა სამართლებრივ აქტებით ან/და მოქმედი კანონმდებლობით.

5.3. შეთანხმების ხელმოწერიდან ნებისმიერ დროს ამ ხელშეკრულების რომელიმე დებულების ძალადაკარგულად ცნობა საკანონმდებლო ცვლილებების, სასამართლოს გადაწყვეტილების ან სხვა ობიექტური გარემოების საფუძველზე, არ იქონიებს გავლენას წინამდებარე შეთანხმების სხვა დებულებების ნამდვილობაზე. მხარეები კისრულობენ ვალდებულებას, ასეთ შემთხვევაში კეთილსინდისიერად აწარმოონ მოლაპარაკებები რათა შეთანხმებაში შეტანილ იქნას ისეთი ცვლილებები, რომლებიც შეძლებისდაგვარად შეინარჩუნებს მხარეთა თავდაპირველ მიზანს.

5.4. შეთანხმება შედგენილია ქართულ ენაზე, თანაბარი იურიდიული ძალის მქონე 2 (ორ) იდენტურ ეგზემპლარად, თითო ყოველი მხარისათვის.

6. მხარეთა ხელმოწერები და რეკვიზიტები:

|  |  |
| --- | --- |
| დამსაქმებელი | დასაქმებული |
| შპს თბილისის ჰუმანიტარული სასწავლოუნივერსიტეტი | (დასაქმებულის სახელი, გვარი)------------------------------------------- |
| სარეგისტრაციო კოდი206046045 | პ.ნ. (პირადი ნომერი) |
| მისამართი: ქ. თბილისი,ბერი გაბრიელ სალოსის გამზირი №31 | მისამართი: |
| რექტორი - ვალენტინა საყვარელიძე ხელმოწერა ------------------------- | ხელმოწერა ------------------------------- |